ಬರೋಬ್ಬರಿ 65 ವರ್ಷದಿಂದ ಸ್ನಾನ ಮಾಡಿಲ್ಲ ಈ ಭೂಪ ! ಈತ ಯಾರು ಎಲ್ಲಿದ್ದಾನೆ ಗೊತ್ತಾ ? ಸ್ನೇಹಿತರೇ, ನಮ್ಮ ಪಕ್ಕದಲ್ಲಿರುವ ವ್ಯಕ್ತಿಯಿಂದ ಸ್ವಲ್ಪ ದುರ್ನಾತ ಬಂದರೂ ಸಹ, ಏನಪ್ಪಾ ಇವನು ಎಷ್ಟು ದಿನ ಆಯ್ತೋ ಸ್ನಾನ ಮಾಡಿ ಅಂತ ಅಂದುಕೊಳ್ಳುವುದು ಸಹಜ. ಕೇವಲ ವಾಸನೆಯ ಪ್ರಶ್ನೆ ಒಂದೇ ಅಲ್ಲ. ನಾವು ಆರೋಗ್ಯದಿಂದಿರಬೇಕೆಂದರೆ ವಾರಕ್ಕೆ ಎರಡು ಮೂರು ಬಾರಿಯಾದರೂ ಸ್ನಾನ ಮಾಡಲೇಬೇಕು. ಸ್ನಾನ ಮಾಡುವುದರಿಂದ ನಮ್ಮಲ್ಲಿ ಹೊಸ ಹುಮ್ಮಸ್ಸು ಮೂಡಿ ಆ ದಿನವೆಲ್ಲಾ ಲವಲವಿಕೆಯಿಂದ ಇರುತ್ತೇವೆ ಅಲ್ಲವೇ. ಆದರೆ ಇಲ್ಲೊಬ್ಬ ಭೂಪ ಬರೋಬ್ಬರಿ 65 ವರ್ಷಗಳಿಂದ ಇಲ್ಲಿಯವರೆಗೂ ಸ್ನಾನನೇ ಮಾಡಿಲ್ಲವಂತೆ. ಅದರಲ್ಲೂ ೬೫ ವರ್ಷಗಳಿಂದ ಸ್ನಾನ ಮಾಡದೆ ಆರೋಗ್ಯವಾಗಿದ್ದಾನೆ ಎಂದರೆ ಅಚ್ಚರಿ ಪಡಬೇಕಾದ ವಿಷಯವೇ ಸರಿ. ಹೌದು, ಜಗತ್ತಿನ ಕೊಳಕು ವ್ಯಕ್ತಿ ಎನಿಸಿಕೊಂಡಿರುವ ಈ ವ್ಯಕ್ತಿಯ ಹೆಸರು ಅಮೌ ಹಜಿ. ಆತನಿಗೀಗ ೮೪ ವರ್ಷ. ಹೌದು, ಈ ವ್ಯಕ್ತಿಯ ಜೀವನಶೈಲಿಯೇ ವಿಚಿತ್ರ ಹಾಗೂ ಅಚ್ಚರಿಗೆ ಕಾರಣವಾಗಿದೆ. ಇರಾನಿನ ಮರುಭೂಮಿಯಲ್ಲಿ ಏಕಾಂಗಿಯಾಗಿ ಜೀವನ ಸಾಗಿಸುತ್ತಿದ್ದಾನೆ ಈತ. ವಿಚಿತ್ರ ಎಂದರೆ ನಾನು ಸ್ನಾನ ಮಾಡದೇ ಇರುವುದರಿಂದಲೇ ಇಷ್ಟು ವರ್ಷಗಳ ಕಾಲ ಬದುಕಿದ್ದೇನೆ ಎಂದು ಹೇಳುತ್ತಾನೆ. ಇನ್ನು ಈತನಿಗೆ ನೀರೆಂದರೆ ತುಂಬಾ ಭಯವಂತೆ. ಸ್ನಾನ ಏನಾದರು ಮಾಡಿದ್ರೆ ಆರೋಗ್ಯ ಕೆಡುತ್ತದೆ ಎಂದು ಹೇಳುತ್ತಾನೆ. ಇನ್ನು ಇವನ ಜೊತೆಗೆ ಕುಟುಂಬವೂ ಇಲ್ಲ, ವಾಸ ಮಾಡಲು ಸ್ವಂತ ಮನೆಯೂ ಕೂಡ ಇಲ್ಲ. ಮರುಭೂಮಿಯ ಪಕ್ಕದ ಊರಿನವರು ಈತನ ಪರಿಸ್ಥಿತಿಯನ್ನ ನೋಡಲಾರದೆ ಉಳಿದುಕೊಳ್ಳಲು ಗುಡಿಸಲು ಒಂದನ್ನ ನಿರ್ಮಿಸಿಕೊಟ್ಟಿದ್ದರು. ಅದರ ಅಮೌ ಹಜಿ ಒಂದು ದಿನವೂ ಕೂಡ ಆ ಗುಡಿಸಿಲಿನಲ್ಲಿ ವಾಸ ಮಾಡಿಲ್ಲ ಎಂದು ಆ ಊರಿನ ಗ್ರಾಮಸ್ಥರು ಹೇಳುತ್ತಾರೆ. ಏಕಾಂಗಿಯಾಗಿ ಅಲೆಯುವ ಈತ ಸಿಕ್ಕ ಸಿಕ್ಕ ಜಾಗಗಳಲ್ಲೇ ವಾಸ ಮಾಡುತ್ತಾನಂತೆ. ಇನ್ನು ಮನೆಯ ಊಟವನ್ನ ಇಷ್ಟಪಡದ ಈತ ಮಾಂಸಾಹಾರವನ್ನ ಹೆಚ್ಚು ತಿನ್ನುತ್ತಾನೆ ಎಂದು ಹೇಳಲಾಗಿದೆ. ಇನ್ನು ಪ್ರತೀ ದಿನ ೫ ರಿಂದ ೬ ಲೀಟರ್ ನೀರು ಕುಡಿಯುವ ಈತನಿಗೆ ಸಿಗರೇಟ್ ಸೇದುವ ಚಟವಿದೆಯಂತೆ. ಒಣಗಿದ ಸಗಣಿಯಿಂದ ಅಮೌ ಹಜಿ ಸ್ಮೋಕ್ ಮಾಡುತ್ತಾರೆ ಎಂದು ಆತನನ್ನ ಹತ್ತಿರದಿಂದ ನೋಡಿದವರು ಹೇಳುತ್ತಾರೆ. ಆದರೆ ವಿಚಿತ್ರ ಏನೆಂದರೆ ೬೫ ವರ್ಷಗಳಿಂದ ಸ್ನಾನ ಮಾಡದೇ ಇದ್ದರೂ ಆತನ ಆರೋಗ್ಯ ತುಂಬಾ ಚೆನ್ನಾಗಿಯೇ ಇದೆ ಎನ್ನುವುದು ಅಚ್ಚರಿಗೆ ಕಾರಣವಾಗಿರುವ ವಿಷಯ. ಇನ್ನು ಸ್ವತಃ ಅಮೌ ಹಜಿ ಹೇಳಿರುವ ಪ್ರಕಾರ ನನ್ನ ದೇಹ ತುಂಬಾ ಗಲೀಜು ಆಗಿರುವುದೇನೋ ನಿಜ. ಆದರೆ ಇದರಿಂದ ನಂಗೆ ಯಾವುದೇ ರೋಗ ರುಜಿನಗಳಾಗಲಿ, ಸೋಂಕಾಗಲಿ ಇದುವರೆಗೂ ಬಾಧಿಸಿಲ್ಲ ನಾನು ಆರೋಗ್ಯವಾಗಿ ಸಂತೋಷವಾಗಿಯೇ ಜೀವನ ನಡೆಸುತ್ತಿದ್ದೇನೆ ಎಂದು ಆತ ಹೇಳಿದ್ದಾನೆ.